Cirkus Arena rammer de kommende uger Nordjylland og 2007 udgaven af Cirkus Arenas show venter publikum en enestående blanding af klassisk cirkuskunst, nostalgi og humor - toptunet til at møde tidens krav om effektiv underholdning.

Kanondronning Som noget helt nyt, præsenterer Cirkus Arena en kanondronning ? som det eneste cirkus i Europa. Miss Valencia fra USA, vil skyde kanonen af. Rappe fødder fra Irland Derudover kan publikum, helt exceptionelt, opleve de verdensberømte dansere fra The National Dance Company of Ireland. De 14 dansende og spillende Irlændere vil, i et helt unikt set-op, være med til at give forestillingen en ny dimension. Det er ikke et danseshow vi er i gang med at producere, vi holder fast i det traditionelle cirkus og integrerer så dansen i showet ? det skal nok blive forrygende lover cirkusdirektør Benny Berdino, der selv præsenterer den lange række af internationale stjerneartister. Søløver, heste, elefanter ? Cirkus og dyr hænger uløselig sammen og i Arenas 2007 forestilling præsenteres mange flotte dyrenumre. Familien Casselly har optrænet den klassiske ridedisciplin Ungarsk post og transponeret den fra heste til elefantryg! Ingo Stiebners charmerende søløver Cecil og Ruby er fulde af sjov og ballade og som altid på udkik efter en god sild. Suzanne Berdino viser elegant hestedressur med 6 flotte fyrige friser hingste fra Arenas berømte stalde. Flyvende trapez Det er en luftsensation når Arena for første gang i Danmark kan vise dobbelt flyvende trapez. Den  8 personer store trup, af flyvende kinesiske Spider´s optræder simpelthen i to etager. Mænd viser krop Imponerende ungdommelig maskulin akrobatisk råstyrke - det er The 4 Men, der i bedste chippendale stil giver en kropslig opvisning. Klovne Cirkus er dyr, akrobater og så er der klovne. Danske Bonbon er klar med nye finurlige påfund og Mister Chap inviteret publikum til en boksekamp der slår selv den legendariske Rocky Balboa af pinden. Malermester Klat og Co er kommet på en større tapetser opgave, mon ikke der går kuk i de mange ruller!